**คินตาโร ฮายากาวะ** (ญี่ปุ่น: 早川 金太郎; โรมาจิ: *Hayakawa Kintarō*, 10 มิถุนายน ค.ศ. 1886 – 23 พฤศจิกายน ค.ศ. 1973) หรือชื่อในวงการคือ **เซ็ซซูเอะ ฮายากาวะ** (早川 雪洲, Hayakawa Sessue) เป็นนักแสดงชาวญี่ปุ่น เขาถือเป็นดาราผู้เรืองนามมากที่สุดคนหนึ่งในภาพยนตร์เงียบของฮอลลีวูดระหว่างคริสต์ทศวรรษ 1910 และต้นคริสต์ทศวรรษ 1920 ฮายากาวะเป็นนักแสดงเชื้อสายเอเชียคนแรกที่ประสบความสำเร็จในฐานะผู้แสดงนำชายในสหรัฐและยุโรป ด้วยหน้าตา "หล่อแบบหม่นเศร้า" (broodingly handsome) และมักแสดงเป็นตัวร้ายที่ถูกครอบงำทางเพศ ทำให้เขากลายเป็นหวานใจของผู้หญิงอเมริกันท่ามกลางการเลือกปฏิบัติทางเชื้อชาติ และยังเป็นหนึ่งในผู้ชายคนแรกที่ถูกขนามนามว่าเป็นสัญลักษณ์ทางเพศของฮอลลีวูด

หลังถอนตัวออกจากสถานศึกษานายทหารเรือญี่ปุ่นและรอดชีวิตจากการกระทำอัตวินิบาตกรรมตนเอง ฮายากาวะเข้าเรียนที่มหาวิทยาลัยชิคาโก เอกเศรษฐศาสตร์การเมืองตามความประสงค์ของครอบครัวที่อยากให้เขาเป็นนายธนาคาร หลังสำเร็จการศึกษาเมื่อ ค.ศ. 1912 เขาสร้างความประทับใจให้กับบุคคลสำคัญในฮอลลีวูดขณะแสดงอยู่ที่ลิตเติลโตเกียว จนได้เซ็นสัญญาเป็นดาราในเรื่อง *เดอะไทฟูน* (1914) เขาประสบความสำเร็จครั้งแรกในภาพยนตร์เรื่อง *เดอะชีต* (1915) จากนั้นก็มีชื่อเสียงจากการแสดงในบทรักต้องห้าม ฮายากาวะเป็นหนึ่งในดาราที่มีค่าตัวสูงที่สุด ณ ขณะนั้น โดยมีรายได้เฉลี่ย 5,000 ดอลลาร์ต่อสัปดาห์ใน ค.ศ. 1915 และ 2 ล้านดอลลาร์ต่อปีผ่านบริษัทผลิตภาพยนตร์ของเขาตั้งแต่ ค.ศ. 1918 ถึง 1921

ในบรรดาภาพยนตร์เสียง ฮายากาวะเป็นที่รู้จักอย่างดีจากบทบาทกัปตันโจรสลัด กัวลา ในภาพยนตร์ผจญภัยเรื่อง *สวิสแฟมีลีโรบินสัน* (1960) และผู้พันไซโต ในภาพยนตร์สงคราม–มหากาพย์เรื่อง *สะพานข้ามแม่น้ำแคว* (1957) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ฮายากาวะปรากฏอยู่ในภาพยนตร์กว่า 80 เรื่อง และหนึ่งในภาพยนตร์ที่เขาแสดงนั้น ได้แก่ *เดอะชีต*, *เดอะดรากอนเพนเตอร์* และ *สะพานข้ามแม่น้ำแคว* ถูกเลือกให้เก็บไว้ในหอทะเบียนภาพยนตร์แห่งชาติ

ชีวิตช่วงแรก
------------

คินตาโร ฮายากาวะ เกิดเมื่อวันที่ 10 มิถุนายน ค.ศ. 1886 ณ หมู่บ้านนานะอูระ ซึ่งในปัจจุบันเป็นส่วนหนึ่งของเมืองชิกูระ มินามิโบโซ จังหวัดชิบะ บิดาของเขาเป็นหัวหน้าสหภาพชาวประมงผู้มั่งคั่ง เขามีพี่น้องทั้งหมดห้าคน ฮายากาวะเรียนภาษาอังกฤษเพื่อเตรียมความพร้อมไปพำนักอยู่ในต่างประเทศตั้งแต่อายุยังน้อย

อ้างอิง
-------

1. ↑  Chuong, Chung (1999). *Distinguished Asian Americans: A Biographical Dictionary*. Greenwood. p. 111. ISBN 978-0313289026.
2. ↑  Saltz, Rachel (2007-09-07). "Sessue Hayakawa: East And West, When The Twain Met". *The New York Times*.
3. ↑  Miyao 2007, pp. 1–3, 191, 227, 281 harvnb error: no target: CITEREFMiyao2007 (help)
4. ↑  Prasso, Sheridan (2006). *The Asian Mystique: Dragon Ladies, Geisha Girls, and Our Fantasies of the Exotic Orient*. PublicAffairs. p. 124. ISBN 978-1586483944.
5. ↑  Warner, Jennifer (2014). *The Tool of the Sea: The Life and Times of Anna May Wong*. CreateSpace Independent Publishing Platform. p. 8. ISBN 978-1502403643.
6. ↑  "Sessue Hayakawa: The Legend". *Goldsea*. p. 2.
7. ↑  Miyao 2007, pp. 334, 325 harvnb error: no target: CITEREFMiyao2007 (help)
8. ↑  Miyao 2007, p. 176 harvnb error: no target: CITEREFMiyao2007 (help)
9. 1 2  Nakagawa, Orie (2012). *Sesshū! : sekai o miryōshita Nihonjin sutā Hayakawa Sesshū*. Kodansha. ISBN 978-4062179157.
10. ↑  Eaton, William J. (15 December 1993). "Out of the Vault and Onto the Film Registry's List : Movies: Some of the Library of Congress' newly selected classics and popular favorites will make a nationwide tour next September". *Los Angeles Times*. สืบค้นเมื่อ 25 November 2019.
11. ↑  Tsutakawa, Mayumi (2 March 2017). "STG presents Sessue Hayakawa in The Dragon Painter". International Examiner. สืบค้นเมื่อ 25 November 2019.
12. ↑  "Complete list of films admitted". CNN. 18 November 1997. คลังข้อมูลเก่าเก็บจากแหล่งเดิมเมื่อ 2011-01-31. สืบค้นเมื่อ 25 November 2019.
13. ↑  Miyao 2007, p. 241 harvnb error: no target: CITEREFMiyao2007 (help)
14. ↑  Kizirian, Shari. The Dragon Painter เก็บถาวร 2020-01-31 ที่ เวย์แบ็กแมชชีน. *Silent Film Festival*.
15. ↑  *Perpetually Cool: The Many Lives of Anna May Wong (1905-1961)*. p. 179.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เซ็ซซูเอะ ฮายากาวะ**

* เซ็ซซูเอะ ฮายากาวะ ที่อินเทอร์เน็ตมูวีเดตาเบส
* เซ็ซซูเอะ ฮายากาวะ ที่อินเทอร์เน็ตบรอดเวย์ดาตาเบส
* เซ็ซซูเอะ ฮายากาวะ ที่ไฟน์อะเกรฟ